2006-yil 19-iyundagi 517-sonli va 2007-yil 22-fevraldagi 12-sonli buyruqlarni o‘z kuchini yo‘qotgan deb hisoblash to‘g‘risida

O‘zbekiston Respublikasi Prezidentining 2009-yil 12-oktabrdagi “O‘zbekiston Respublikasi Prezidentining ayrim qarorlariga o‘zgartishlar va qo‘shimchalar kiritish hamda ayrimlarini o‘z kuchini yo‘qotgan deb topish to‘g‘risida”gi PF-4148-sonli Farmoniga asosan, “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish to‘g‘risida”gi O‘zbekiston Respublikasi Qonuniga o‘zgartish va qo‘shimchalar kiritish haqida”gi 2009-yil 22-apreldagi O‘RQ-212-sonli Qonun talablarining ijrosini ta’minlash maqsadida buyuraman:
 1. Departament boshlig‘ining 2006-yil 19-iyundagi “Pul mablag‘lari yoki boshqa mol-mulk bilan bog‘liq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish Qoidalarini tasdiqlash to‘g‘risida”gi 517-sonli (ro‘yxat raqami 1597-son, 2006-yil 19-iyul) hamda 2007-yil 22-fevraldagi “Pul mablag‘lari yoki boshqa mol-mulk bilan bog‘liq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish qoidalarini tasdiqlash to‘g‘risida” buyruqning amal qilishini to‘xtatib turish haqida”gi 12-sonli (ro‘yxat raqami 1597-1-son, 2007-yil 6-mart) buyruqlari o‘z kuchini yo‘qotgan deb hisoblansin. 
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun muddat o‘tgach kuchga kiradi.